laion/Wikipedia-Exotic huggingface dataset:
ჩინური ზოდიაქო

ჩინური ზოდიაქო — მოიცავს თორმეტწლიან ციკლს, სადაც თითოეული წელი სხვადასხვა ცხოველის სახითაა წარმოდგენილი. ადამიანის დაბადების წელი უკავშირდება ერთ-ერთი ასეთი ცხოველის წესს. ჩინური ზოდიაქოს მიხედვით, ადამიანების ხასიათი გარკვეულწილად მისი დაბადების წლით განისაზღვრება. ჩინელებისათვის ყოველთვის მნიშვნელოვანი იყო ზოდიაქო. ის ხალხური ფოლკლორის განუყოფელი ნაწილია და კარგად გადმოსცემს ჩინელების ფსიქოლოგიას. არსებობს არაერთი ლეგენდა, რომელიც გადმოსცემს, თუ რა მიზეზით განასახიერებს ესა თუ ის ცხოველი რომელიმე წელიწადს. ერთ-ერთი ვერსიის მიხედვით, ყვითელმა იმპერატორმა, რომელიც ითვლება ჩინელი ხალხის წინაპრად, გადაწყვიტა გაემართა შეჯიბრი. ამ შეჯიბრის მიხედვით, იგი შეარჩევდა თორმეტ ცხოველს, რომლებიც მას დაიცავდნენ. ამ ამბავმა ცხოველთა სამყაროში გამოიწვია არეულობა. ვირთხას სიაში კატის ჩაწერაც დაევალა, თუმცა დაავიწყდა. სწორედ ამიტომ კატა და ვირთხა ერთმანეთს დღესაც ემტერებიან. ასევე გავრცელებულია ლეგენდა, რომლის თანახმადაც, ხარი თორმეტთაგან ყველაზე დიდი ცხოველი, უნდა ყოფილიყო პირველი, მაგრამ ვირთხა, რომელიც ყველაზე ჭკვიანი და მოხერხებული იყო, გადაახტა ხარს. ამის გამო, „ცხოველთა წლები“ ასეთი თანმიმდევრობითაა დალაგებული: ვირთხის - 鼠 shŭ; ხარის - 牛 niú; ვეფხვის - 虎 hŭ; კურდღლის - 兔 tù; დრაკონის - 龙 (龍) lóng; გველის - 蛇 shé; ცხენის - 马 (馬) mă; თხის - 羊 yáng; მაიმუნის - 猴 hóu; მამლის - 鸡 (鷄) jī; ძაღლის - 狗 gŏu და ღორის - 猪 (豬) zhū წლებად. აღნიშნული ცხრილი ასახავს 1924-2043 წლსბის გრიგორიანული კლაენდარის 60 წლიან ციკლს. „რა ვიცით ჩინეთის შესახებ?“, გვ.44, თბილისი, 2016 შეგიძლიათ იხილოთ მედიაფაილები თემაზე „ჩინური ზოდიაქო“ ვიკისაწყობში.
გორისა და ატენის ეპარქია

გორისა და ატენის ეპარქია — საქართველოს მართლმადიდებელი ეკლესიის ეპარქია. მდებარეობს აღმოსავლეთ საქართველოში, შიდა ქართლის ცენტრალურ ნაწილში და მოიცავს თანამედროვე გორის მუნიციპალიტეტის ტერიტორიას. სამღვდელმთავროს ესაზღვრება: აღმოსავლეთიდან - სამთავისისა და კასპის ეპარქია, ჩრდილოეთიდან - ნიქოზისა და ცხინვალის ეპარქია, დასავლეთიდან - ურბნისისა და რუისის ეპარქია, ბორჯომისა და ბაკურიანის ეპარქია, სამხრეთიდან - წალკის ეპარქია. 2013 წლის 11 ოქტომბერს, საქართველოს ეკლესიის წმინდა სინოდის გადაწყვეტილებით სამთავისისა და გორის ეპარქია გაიყო ორად: გორისა და ატენის და სამთავისისა და კასპის ეპარქიებად. გორისა და ატენის ეპარქიის მმართველად დარჩა მიტროპოლიტი ანდრია (გვაზავა), სამთავისისა და კასპის ეპარქიის მართველად გამოირჩა იღუმენი დამიანე (ხუფენია), იკურთხა 2013 წლის 3 ნოემბერს. გორისა და ატენის ეპარქია[მკვდარი ბმული]
ამერიკის კინოინსტიტუტი

ამერიკის კინოინსტიტუტი (ინგლ. The American Film Institute) — დამოუკიდებელი, არაკომერციული ორგანიზაცია, რომელიც ხელს უწყობს კინემატოგრაფიის განვითარებას აშშ-ში. დაფუძნდა ხელოვნების ეროვნული ფონდის მიერ 1965 წელს და დადგენილი იქნა 1967 წელს, მაშინ როდესაც პრეზიდენტმა ლინდონ ჯონსონმა ხელი მოაწერა კანონს ხელოვნებისა და ჰუმანიტარული მეცნიერებების ეროვნული ფონდის შესახებ. ინსტიტუტის პირველი მმართველი და აღმასრულებელი დირექტორი იყო ჯორჯ სტივენს უმცროსი. 2007 წლიდან დღემდე ამ თანამდებობას იკავებს ბობ გაზალე. 1987 წელს ინსტიტუტმა ორგანიზება გაუკეთა საკუთარ კინოფესტივალს — AFI Fest, რომელიც ტარდება ყოველწლიურად. AFI Fest გახდა პირველი ფესტივალი, რომელსაც მიენიჭა აკრედიტაცია FIAPF-სგან. 1998 წელს ინსტიტუმა ამერიკული კინოს ასი წლის იუბილესთან დაკავშირებით დაიწყო AFI 100 Years…-ის ციკლი, რომლის მიზანია კინოს ისტორიისადმი ინტერესის გაღვივება. ორგანიზაცია აგრეთვე დაკავებულია ძველი, განადგურების ქვეშ მყოფი კინოფირების შენარჩუნებით. შეგიძლიათ იხილოთ მედიაფაილები თემაზე „ამერიკის კინოინსტიტუტი“ ვიკისაწყობში. ოფიციალური საიტი American Film Institute collected news and commentary — „The New York Times“ AFI Los Angeles Film Festival — history and information დაარქივებული 2009-07-17 საიტზე Wayback Machine. ↑ Howe, Desson (5 ივნისი, 1987). „Film Notes“. The Washington Post. ციტირების თარიღი: 10 ივნისი, 2017. ციტატა: „And the AFI was born June 5, 1967 -- exactly 20 years ago.“ შეამოწმეთ თარიღის პარამეტრი |accessdate= და |date=-ში (დახმარება) ↑ 2.0 2.1 Integrated Postsecondary Education Data System — 1992. <a href="https://wikidata.org/wiki/Track:Q6042926"></a> ↑ AFI's 100 Years.... American Film Institute.
აჯამი

აჯამი (აზერ. Əcəmi) — სოფელი აზერბაიჯანში, ევლახის რაიონში. მოსახლეობის რაოდენობა — 378 კაცი. აჯამი GEOnet სახელების სერვერზე
დრეიფუსის საქმე

დრეიფუსის საქმე — XIX საუკუნის ბოლოს საფრანგეთის არმიის ოფიცრის, წარმოშობით ებრაელი ალფრედ დრეიფუსის წინააღმდეგ აღძრული სასამართლო პროცესი. ბრალდების საბაბი გახდა საფრანგეთის გენერალური შტაბიდან საიდუმლო დოკუმენტის გაქრობა. ამ დოკუმენტის დაკარგვასთან დრეიფუსის კავშირის შესახებ პირდაპირი მტკიცებულება არ არსებობდა, მაგრამ ბრალდების მხარემ დრეიფუსის გაყალბებული წერილი წარმოადგინა, რომელიც ადასტურებდა მის კავშირს გერმანიის დაზვერვასთან. სასამართლომ ეს მტკიცებულება საკმარისად მიიჩნია. დრეიფუსი დააკავეს და სამშობლოს ღალატის ბრალდებით გაასამართლეს. იგი საფრანგეთის კოლონია გვიანაში გადაასახლეს. დრეიფუსის საქმესთან დაკავშირებით საფრანგეთში წარმოიშვა სოციალური კონფლიქტი. სამხედროები, ნაციონალისტები და სამღვდელოების ნაწილი დრეიფუსს საფრანგეთის მოღალატედ თვლიდა, ხოლო სოციალისტები, რადიკალები და სხვები მას უდანაშაულოდ მიიჩნევდნენ, რომელიც ებრაული წარმოშობის გამო დაისაჯა. 1895 წელს დაიწყო საქმის ხელმეორედ განხილვა. დრეიფუსს საჯაროდ დაუჭირა მხარი ცნობილმა მწერალმა ემილ ზოლამ, რომელმაც 1898 წელს ღია წერილი გაუგზავნა საფრანგეთის პრეზიდენტ ფელიქს ფორს სახელწოდებით „მე ბრალს ვდებ“ („J’accuse“), სადაც მან დრეიფუსი დაიცვა, ხოლო სასამართლო მიკერძოებულობაში დაადანაშაულა. 23 თებერვალს წერილი გაზეთ „ლ'ორორის“ პირველ გვერდზე გამოქვეყნდა. ამ წერილის გამო მწერალი აიძულეს ქვეყანა დაეტოვებინა და ინგლისში გადასახლებულიყო. ზოლას საქციელმა მნიშვნელოვანი როლი ითამაშა დრეიფუსის საქმის გავითარებაზე და ზეგავლენა მოახდინა საზოგადოებრივ შეხედულებაზე. დრეიფუსის საქმე დიდხანს გაიწელა, საბოლოოდ მან საკუთარი უდანაშაულობა 1906 წელს დაამტკიცა. Hannah Arendt: Die Dreyfus-Affäre und folgende Kapitel. In: Elemente und Ursprünge totaler Herrschaft. (Englisch 1951, deutsch 1955), Piper, München 2005, ISBN 3-492-21032-5, S. 212–272. Maurice Barrès: Scènes et doctrines du nationalisme. Éditions du Trident, Paris 1987, ISBN 2-87690-040-8. Louis Begley: Der Fall Dreyfus: Teufelsinsel, Guantánamo, Alptraum der Geschichte. Suhrkamp, Frankfurt 2009, ISBN 978-3-518-42062-1. შეგიძლიათ იხილოთ მედიაფაილები თემაზე „დრეიფუსის საქმე“ ვიკისაწყობში.
დრეიფუსის საქმე (მრავალმნიშვნელოვანი)

დრეიფუსის საქმე — XIX საუკუნის ბოლოს საფრანგეთში აღძრული სასამართლო პროცესი საფრანგეთის არმიის ოფიცერის, წარმოშობით ებრაელი ალფრედ დრეიფუსის წინააღმდეგ. მის მოტივებზე შეიქმნა რამდენიმე ხელოვნების ნიმუში: „დრეიფუსის საქმე“ — ჟორჟ მელიესის ფილმი. „დრეიფუსის საქმე“ — 1899 და 1907 წელს გადაღებული ფილმები კინოსტუდია „პატეს“ მიერ. „დრეიფუსის საქმე“ — ხორხე სემპრუნის რომანი.
ქარიკლო

ქარიკლო — ძველი ბერძნული მითოლოგიის გმირი. ერთ-ერთი ვერსიის მიხედვიდ იყო კირონის ქალიშვილი, მეორე ვერსიით — ცირკუსის და სტილბეს ქალიშვილი, რომელიც დაქორწინდა კენტრავრ ქირონზე, რომელიც პასუხისმგებელი იყო იასონისა და აქილევსის აღზრდაზე. ქარიკლო გახდა ჰიპპის, ენდეზის, ოისხოს, და კრისტუსის დედა. პიენაროის აზრით, ქარიკლო იყო აპოლოს, ოკეანის ან პერესის ერთ-ერთი ქალიშვილი. როდესაც ტითიმა პელეუსის მიატოვა, მან აქილევსი ქირონსა და ქარიკლოს გადასცა, რომ კენტავრ ფოლოსასთან ერთად მიოღო განათლება.. სხვა ვერსიის მიხედვიდ ქარიკლო იყო ათენას ერთგული ნიმფა, რომელიც დაორსულდა მწყემსი ევერისგან და შვა ტირესიასი. ათენამ ტირესიასი აქცია ბრმად, რადგან მან ის შიშველი ნახა. ქარიკლომ სთხოვა ათენას, რომ მის შვილს ფრინველების ხმა გაეგონა, ათენამ ეს გააკეთა, თუმცა ქალღმერთს არ გაუქმებია წყევლა. ნაცვლად ამისა მან ტირესიასი წინასწარმეტყველების ნიჭით დააჯილდოვა. ქარიკლო დაარქივებული 2014-12-05 საიტზე Wayback Machine. Greek Myth Index--ზე
ყარაჯაანთ ეკლესია

ყარაჯაანთ ეკლესია — არქიტექტურული ძეგლი მდებარეობს ყვარლის მუნიციპალიტეტის სოფელ გავაზის აღმოსავლეთით ექვს კილომეტრზე. მდინარეების ალაზნისა და ავანისხევის შესართავთან. განეკუთვნება გვიანდელ შუა საუკუნეებს. ეკლესია დარბაზულია (8,9 X 4 მ.), რომელსაც დასავლეთიდან, მთელ სიგანეზე, თანადროული, ორსართულიანი სამრეკლო ეკვრის. შენობა ნაგებია სხვადასხვა ზომის ნატეხი ქვით. გამოყენებულია აგურიც. შესასვლელი ეკლესიას დასავლეთიდან აქვს, სამრეკლოს პირველი სართულიდან. კარი გარედან სწორკუთხაა, შიგნიდან - თაღოვანი. აღმოსავლეთით ნახევარწრიული აფსიდია, რომელიც დარბაზისაგან ერთსაფეხურიანი პილასტრებითა და მათზე დაყრდნობილი ოდნავ შეისრული თაღითაა გამოყოფილი. აფსიდის ღერძზე შეისრულთაღოვანი სარკმელია, რომლის ორსავე მხარეს თითო ოთხკუთხა ნიშაა. მსგავსი სარკმელი სამხრეთით, ჩრდილოეთით და დასავლეთითაცაა. აფსიდი დასრულებულია მთლიანად აგურით ნაგები კონქით. აფსიდში შეინიშნება მოხატულობის კვალი. შიგნით ეკლესია გადახურულია ქარგილზე სხმული შეისრული კამარით. ეკლესიის კედლები გარედან დასრულებულია აგურით გამოყვანილი ლავგარდნით. ეკლესია გადახურულია ფიქლით. სამრეკლოს შესასვლელი დასავლეთიდან აქვს. გარედან შესასვლელის ორივე მხარეს, წყობაში, ჩადგმულია თითო სწორკუთხა, მოგრძო ქვა, რომლებზეც ორსტრიქონიანი წარწერის ნაშტებია შემორჩენილი. სამეკლოს პირველ სართულს კამაროვანი გადახურვა აქვს, მეორე სართული კი რვაწახნაგოვანი, თაღებით გახსნილი ფანჩატურია, რომელიც აგურით ნაწყობი, პირამიდული სახურავითაა გადახურული. 2018 წლის 9 იანვარს ყარაჯაანთ ეკლესიას კულტურული მემკვიდრეობის დაცვის სააგენტომ კულტურული მემკვიდრეობის უძრავი ძეგლის სტატუსი მიანიჭა. „ყარაჯანთ საყდარი“, რომელიც XV-XVI საუკუნეებით თარიღდება, წყალში დგას და მისი ნახევარი მიწით არის ამოვსებული. გიორგობიანი კ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 362. ↑ ყვარელში დატბორილ ეკლესიას კულტურული მემკვიდრეობის ძეგლის სტატუსი მიანიჭეს ↑ 19 ობიექტს კულტურული მემკვიდრეობის უძრავი ძეგლის სტატუსი მიენიჭა[მკვდარი ბმული]
იანვარ უმბატოვი

იანვარ ორუჯის ძე უმბატოვი (აზერ. Ənvər Oruc oğlu Hümbətov; დ. 1 იანვარი, 1950, ალგეთი, მარნეული, საქართველო — გ. 4 ივლისი, 1993, აფხაზეთი, საქართველო) — აზერბაიჯანული წარმოშობის საქართველოს სამხედრო მოსამსახურე, აფხაზეთის ომის მონაწილე და ვახტანგ გორგასლის III ხარისხის ორდენით დაჯილდოებული. იანვარ უმბატოვი 1950 წლის 1 იანვარს, მარნეულის მუნიციპალიტეტის სოფელ ალგეთში დაიბადა. მძიმე ეკონომიკური მიზეზებით, მისი ოჯახი საცხოვრებლად ქალაქ რუსთავში გადავიდა, სადაც იანვარმა მე-12 საშუალო სკოლა წარჩინებით დაასრულა. სკოლის დამთავრების შემდეგ, მან მუშაობა რუსთავის მეტალურგიულ ქარხანაში დაიწყო. პარალელურად სწავლობდა საქართველოს პოლიტექნიკური უნივერსიტეტის რუსთავის ფილიალის მეტალურგიის მიმართულებაზე. ქარხანაში მუშაობის პერიოდში იგი ქარხნის ქიმიური წარმოების ნაწილის მთავარი მექანიკოსი გახდა. სწავლის დასრულების შემდეგ, მან სამხედრო სამსახური საბჭოთა არმიის პოლონეთში განლაგებულ სარაკეტო თავდაცვის შენაერთში გაიარა, საიდანაც ლეიტენანტის წოდებით უკან საქართველოში დაბრუნდა. დაოჯახებული იყო ფატმა ხასიევაზე, რომლისგან ორი შვილი ჰყავს: ვაჟი — ემილი და ქალიშვილი — ოფელია. საბჭოთა კავშირის დაშლის შემდეგ, საქართველოში სეპარატისტული განწყობები გააქტიურდა. 1992 წლის ბოლოსთვის, აფხაზი სეპარატისტების გააქტიურების შემდეგ, უმბატოვმა რუსთავის სამხედრო კომისარიატს მიმართა და აფხაზეთში მოხალისედ წავიდა. იბრძოდა რეგიონის ცხელ წერტილებში, როგორიცაა ტყვარჩელი, ლაბრა და შრომა. 1993 წლის 4 ივლისს, სამხედრო დავალების წარმატებულად შესრულების შემდეგ, უკან დაბრუნებისას ჩასაფრებაში მოყვა და თავისი ჯგუფის გადასარჩენად თავი გაწირა. მისი თავგანწირვის შედეგად, 25-დან 30-მდე ჯარისკაცი გადარჩა. იანვარ უმბატოვი გმირულად დაღუპვისას 43 წლის იყო. იგი თავისი და ოჯახის ანდერძით, მარნეულის სოფელ ალგეთში დაასაფლავეს, სადაც დაიბადა. 1994 წლის 30 დეკემბრის საქართველოს პრეზიდენტის ბრძანების შესაბამისად, იანვარ უმბატოვს „საბრძოლო ველზე გამოჩენილი გამბედაობისა და თავგანწირვისთვის“ ვახტანგ გორგასლის ორდენი მიენიჭა, რომელიც ენიჭება საქართველოს მოქალაქეს სამშობლოს დაცვისა და ერთიანობისათვის ბრძოლაში გამოჩენილი გმირული თავდადებისთვის. თბილისში, გმირთა მოედანზე საქართველოს ერთიანობისთვის დაღუპულთათვის აღმართულ მემორიალურ დაფაზე იანვარ ორუჯის ძე უმბატოვის სახელიც წერია. დავით მაისურაძის მიერ დაწერილ წიგნში „სამშობლოს შვილები“, რომელიც აზერბაიჯანულ-ქართულ მეგობრობას ეხება, უმბატოვს განსაკუთრებულად მოიხსენიებს. მაისურაძე წიგნში მოიხსენიებს 600-მდე საქართველოს აზერბაიჯანელს, რომლებიც საქართველოს ტერიტორიული ერთიანობისთვის იბრძოდნენ. აქედან 13 მებრძოლმა „ვახტანგ გორგასლის ორდენით“ დაჯილდოვდა. აფხაზეთის ომი ვახტანგ გორგასლის ორდენი ↑ http://www.gaxa.ge/gurcustanda-600-n%C9%99f%C9%99r%C9%99d%C9%99k-az%C9%99rbaycanli-olk%C9%99nin-%C9%99razi-butovluyu-ugrunda-doyusubl%C9%99r/[მკვდარი ბმული] ↑ დაარქივებული ასლი. დაარქივებულია ორიგინალიდან — 2017-12-30. ციტირების თარიღი: 2018-01-25. ↑ http://www.gaxa.ge/gurcustanda-600-n%C9%99f%C9%99r%C9%99d%C9%99k-az%C9%99rbaycanli-olk%C9%99nin-%C9%99razi-butovluyu-ugrunda-doyusubl%C9%99r/[მკვდარი ბმული]
კარელ ჰავლიჩეკ-ბოროვსკი

კარელ ჰავლიჩეკ-ბოროვსკი, ჰავლიჩეკ (ფსევდონიმი ჰაველ ბოროვსკი) (დ. 31 ოქტომბერი, 1821, ბოროვი, ახლანდელი ქ. ჰავლიჩკუვბროდის მახლობლად — გ. 29 ივლისი, 1856, პრაღა) — ჩეხი პოეტი, პუბლიცისტი. ეკუთვნის სატირული ნაწარმოებები: "ტიროლური ელეგიები" (1852, გამოქვეყნდა 1861), "წმინდა ვლადიმერის ნათლობა" (1848-1854, გამოქვეყნდა 1876), "მეფე ლავრა" (1854, გამოქვეყნდა 1870). ჰავლიჩეკ-ბოროვსკის შემოქმედებამ ხელი შეუწყო ჩეხურ ლეტერატურაში რეალიზმის, სამოქალაქო და სატირული პოეზიის განვითარებას, გაახალხურა ჩეხური სალიტერატურო ენა. ქართული საბჭოთა ენციკლოპედია, ტ. 11, თბ., 1987. — გვ. 587.
ჯვაროსნები

ჯვაროსნები — უმეტესად დასავლეთ ევროპელი რაინდები, რომლებიც მონაწილეობდნენ ჯვაროსნულ ლაშქრობებში შუა საუკუნეების განმავლობაში. მათ სახელი ეწოდათ ტანსაცმელზე გამოსახული ჯვრის გამო. ტერმინი „ჯვაროსნული ლაშქრობები“ არ არსებობდა XV საუკუნემდე; ასე რომ, „ჯვაროსანი“-ც არ არსებობდა არც ლათინურ და არც სხვა ადგილობრივ და მშობლიურ ენაზე. იგი მხოლოდ ლატერანის მეოთხე საეკლესიო კრებაზე ჩნდება 1215 წელს. მანამდე მათ მოიხსენიებდნენ, როგორც შეიარაღებულ პილიგრიმებს. ჯვაროსნული ლაშქრობები ↑ Nicole Bériou (dir. et rédacteur), Philippe Josserand (dir.) et al. (préf. Anthony Luttrel & Alain Demurger), Prier et combattre : Dictionnaire européen des ordres militaires au Moyen Âge, Fayard, 2009, 1029 p. (ISBN 978-2-2136-2720-5, présentation en ligne
არაბასრა

არაბასრა (აზერ. Ərəbbəsra) — სოფელი აზერბაიჯანში, ევლახის რაიონში. მოსახლეობის რაოდენობა — 806 კაცი. არაბასრა GEOnet სახელების სერვერზე
არაში

არაში (აზერ. Ərəş) — სოფელი აზერბაიჯანში, ევლახის რაიონში. მოსახლეობის რაოდენობა — 1 908 კაცი. არაში GEOnet სახელების სერვერზე
ახშამი

ახშამი (აზერ. Əxşam) — სოფელი აზერბაიჯანში, ევლახის რაიონში. ახშამი GEOnet სახელების სერვერზე
გიულიოვშა

გიულიოვშა (აზერ. Gülövşə) — სოფელი აზერბაიჯანში, ევლახის რაიონში. მოსახლეობის რაოდენობა — 2 237 კაცი. გიულიოვშა GEOnet სახელების სერვერზე
ნარიმანაბადი (მრავალმნიშვნელოვანი)

ნარიმანაბადი შეიძლება აღნიშნავდეს: ნარიმანაბადი — სოფელი აზერბაიჯანში, ევლახის რაიონში. ნარიმანაბადი — სოფელი აზერბაიჯანში, ლენქორანის რაიონში.
ჩინური ფერწერა

ჩინური ფერწერა მკვეთრად განსხვავდება დასავლურისგან. იგი გამოირჩევა თავისი სიმშვიდით და ჰარმონიულობით. ჩინელები ნამუშევრებში ემოციებს განსხვავებულად გამოხატავენ. ამის გამო, სხვა ხალხებისთვის ჩინური ფერწერის ნიმუშების აღქმა რთულია, ხოლო ჩინელ მნახველებში დასავლური ტოვებს აგრესიის და ქაოსის შთაბეჭდილებას. ჩინელი მხატვრების შემოქმედება არასოდეს არ ეფუძნებოდა მათემატიკურ გამოთვლებს. ისინი ცდილობდნენ პიროვნების პრობლემები უკან წაეღოთ, ასევე საგნებს არ ხატავდნენ მაქსიმალური სიზუსტით. ჩინურ ფერწერას ახასიათებს ჟანრები: ანიმალისტური (花鸟画 — ყვავილები და ჩიტები, აგრეთვე მწერები და მცენარეები) ყოფითი ჟანრი (人物画 — ადამიანები და საგნები) პეიზაჟი (山水画 — მთები და წყლები) ჩინეთში არ არსებობდა ნატურმორტი, რადგან ჩინელები ფიქრობდნენ, რომ უმოძრაო საგანი მკვდარი და უსულოა, ყველაზე ძალიან კი გავრცელდა პეიზაჟი, რომელსაც სუნგის დინასტიის მხატვარმა — ვან ვეიმ ჩაუყარა საფუძველი. სხვა მხატვრებმა X-XI საუკუნეებში გადააფასეს ბუნების ესთეტიკური მხარეები, რომლის მთავარი თვისება იყო მუდმივი განახლება. დღეს ხშირია, როდესაც ერთი მხატვარი მთელი მოღვაწეობის განმავლობაში ერთსა და იმავე საგანს ხატავს, რათა სრულყოს იგი და მოიპოვოს აღიარება. ჩინური ფერწერა და კალიგრაფია მჭიდრო კავშირშია, რადგან ხელოვნების ეს ორი დარგი ეფუძნება მონასმებს. ჩინური ხელოვნება „რა ვიცით ჩინეთის შესახებ?“, გვ.26-27, თბილისი, 2016 შეგიძლიათ იხილოთ მედიაფაილები თემაზე „ჩინური ფერწერა“ ვიკისაწყობში. ჩინური ფერწერა ჩინეთის ონლაინ მუზეუმში ჩინელი მხატვრები და მათი გალერეა ჩინური ფერწერა, ტექნიკა და სტილი
The Witcher

„The Witcher“ (პოლ. Wiedźmin; ქართ. მხედვარი) — მოქმედებითი როლური ვიდეო თამაში, შექმნილი CD Projekt Red-ის და გამოცემული Atari-ს მიერ 2007 წლის 26 ოქტომბერს ევროპაში, 20 ოქტომბერს — ჩრდილოეთ ამერიკაში, 9 ნოემბერს — ავსტრალიაში. თამაში დაფუძნებულია ანჯეი საპკოვსკის ამავე სახელწოდების რომანების სერიაზე. სიუჟეტი მიმდინარეობს შუა საუკუნეების ფენტეზის სამყაროში, სადაც მოთამაშე აკონტროლებს გერალტ რივიელს — მხედვარის სახელით ცნობილი ურჩხულებზე მონადირე, რომელსაც სჭირს ამნეზია და იძულებულია ხელახლა შეისწავლოს თავისი ხელობა. მოთამაშე დგას მორალური არჩევნის წინაშე, რაზეც დამოკიდებული არის თამაშის სამყაროს შემდგომი ბედი. თამაშში ნათლად არის ასახული რომანების სამყაროს ბნელი ატმოსფერო. „The Witcher“-ზე მუშაობა მიმდინარეობდა ოთხი წლის განმავლობაში. მასში გამოყენებულია BioWare-ის Aurora Engine-ის განახლებული ძრავა. 2009 წლისთვის დაგეგმილი იყო კონსოლური ვერსიის „The Witcher: Rise of the White Wolf“-ის გამოცემა, რომელსაც უნდა ქონოდა განახლებული ძრავა და საბრძოლო სისტემა, თუმცა მასზე მუშაობა შეწყდა. თამაში დადებითად მიიღო სათამაშო პრესამ და გადაეცა რამდენიმე ჯილდოც, მათ შორის „წლის PC-ის როლური თამაშის“ ტიტული GameSpy-სგან და „წლის როლური თამაშის“ ტიტული IGN-სგან. მათ ძირითადად შეაქეს სიუჟეტი, გრაფიკა და ხმა, თუმცა გააკრიტიკეს ტექნიკური პრობლემების გამო, რომელთა უმეტესობა აღმოფხვრილი იქნა 2008 წელს გამოსულ „დამატებით გამოცემაში“, რომელშიც აგრეთვე დამატებულია ახალი ისტორია. საერთო განხილვების საიტ Metacritic-ზე ფლობს 81/100. 2010 წელს პროექტი შეყვანილი იქნა წიგნში „1001 ვიდეო თამაში, რომელიც უნდა ითამაშო სანამ ცოცხალი ხარ“. 2011 წელს გამოვიდა თამაშის გაგრძელება „The Witcher 2: Assassins of Kings“. „მხედვარი“ შეგიძლიათ იხილოთ მედიაფაილები თემაზე „The Witcher“ ვიკისაწყობში. ოფიციალური საიტი „The Witcher“ საიტზე MobyGames „The Witcher“ Wikia-ზე ↑ Related Games. GameSpot. ციტირების თარიღი: 2009-06-23. ↑ Aihoshi, Richard. (24 მაისი, 2006) The Witcher E3 View. IGN. ციტირების თარიღი: 9 ივნისი, 2016. ↑ Console version announcement. დაარქივებულია ორიგინალიდან — 6 December 2008. ↑ Development of the new Game "The Witcher: Rise of the White Wolf" is Frozen for Playstation3 and Xbox360!. prnewswire.com. დაარქივებულია ორიგინალიდან — 3 მაისი, 2009. ↑ Accardo, Sal 'Sluggo'. GameSpy's Game of the Year 2007. GameSpy. დაარქივებულია ორიგინალიდან — 2008-07-23. ციტირების თარიღი: 12 აგვისტო, 2008. ↑ IGN Best of 2007. IGN. დაარქივებულია ორიგინალიდან — 2008-09-15. ციტირების თარიღი: 12 აგვისტო, 2008. ↑ The Witcher for PC Reviews. Metacritic. ციტირების თარიღი: 12 აგვისტო, 2008. ↑ Mott, Tony (2010). 1001 Video Games You Must Play Before You Die. London: Quintessence Editions Ltd., გვ. 751. ISBN 978-1-74173-076-0.  ↑ Robinson, Andy. (16 იანვარი, 2010) Witcher 2 release date confirmed. CVG. ციტირების თარიღი: 4 ივნისი, 2011.
ჰაჯიმაჰმუდლუ

ჰაჯიმაჰმუდლუ (აზერ. Hacımahmudlu) — სოფელი აზერბაიჯანში, ევლახის რაიონში. ჰაჯიმაჰმუდლუ GEOnet სახელების სერვერზე
ჯონგ ჰო სოკი

ჯონგ ჰო სოკი (კორ. 정호석, ცნობილია როგორც ჯეი-ჰოუპი; დ. 18 თებერვალი, 1994, კვანჯუ, სამხრეთი კორეა) — სამხრეთ კორეელი რეპერი და მოცეკვავე. ცნობილ ბოიბენდ BTS-ის წევრი. ჰო-სოკი დაიბადა ქალაქ კვანჯუში. ჰყავს უფროსი და. BTS-ში დებიუტამდე ცეკვავდა NEURON-ში. მთავარი სტატია: BTS (ჯგუფი). 2013 წლის 13 ივნისს შედგა ჯეი-ჰოუპის დებიუტი, როგორც BTS-ის წევრის, სინგლით „No More Dream“ , ალბომიდან „2 Cool 4 Skool“. ჯეი-ჰოუპის პროფილი დაარქივებული 2016-06-17 საიტზე Wayback Machine. [1] დაარქივებული 2015-11-17 საიტზე Wayback Machine. ↑ Bangtan Boys MV "No More Dream" Lacks Reality. Seoul Beats. ციტირების თარიღი: February 9, 2017.
სასიცოცხლო ციკლი

სასიცოცხლო ციკლი — ნებისმიერი სისტემა (ფიზიკური, ბიოლოგიური, ტექნიკური, ტექნოლოგიური, პოლიტიკური, ეკონომიკური, სოციალური თუ სხვა), გარკვეულ ნიადაგზე ობიექტური წინაპირობებით წარმოიქმნება. გადის განვითარების და არსებობის ფაზებს დროსა და სივრცეში, ხოლო მასზე სხვა სისტემების ზემოქმედების შედეგად, თვითონ ხდება ნიადაგი ახალი სისტემის/სისტემების წარმოსაქმნელად. გრაფიკზე ნაჩვენებია N-სისტემის S-მთავარი მაჩვენებლების განვითარების სრული ციკლი, T-დროში და Q-სივრცეში. T - დრო; S - სისტემის/პროცესის მთავარი მაჩვენებელი (ს/პმმ) Q - სივრცე. ST - ს/პმმ-ის განვითარების დინამიკა დროში; SQ - ს/პმმ-ის განვითარების დინამიკა სივრცეში; TQ - ს/პმმ-ის სრული ციკლი დროსა და სივრცეში. ↑ თემურ მაისურაძე, უპირატესობის მართვა, თბილისი 2016, გვ 51-58
ქვემო სასანდრა

ქვემო სასანდრა (ფრანგ. Bas-Sassandra) — ოლქი კოტ-დ’ივუარის სამხრეთ-დასავლეთში. ადმინისტრაციული ცენტრი — ქალაქი სან-პედრო. ფართობი — 28 350 კმ², მოსახლეობა — 2 280 548 ადამიანი (2014 წელი). ქვემო სასანდრის ოლქს ჩრდილო-დასავლეთიდან ესაზღვრება მონტანის ოლქი, ჩრდილოეთიდან სასანდრა-მარაუეს ოლქი, აღმოსავლეთიდან გო-ჯიბუას ოლქი, დასავლეთიდან ლიბერია. სამხრეთიდან გარს ერტყმის გვინეის ყურის წყლები. ქვემო სასანდრის ოლქი დაყოფილია 3 რეგიონად: გბოკლეს რეგიონი ნაუას რეგიონი სან-პედროს რეგიონი ↑ მოსახლეობის 2014 წლის აღწერა (citypopulation) ↑ მოსახლეობის 2014 წლის აღწერა (Recensement Général de la Population et de l’Habitat)
Consumer Electronics Show

Consumer Electronics Show (შემოკლებით Ces, ადრე ცნობილი, როგორც International CES) — ერთ-ერთი ყველაზე მასშტაბური ყოველწლიური სამრეწველო გამოფენა მსოფლიოში, ორგანიზებული Consumer Technology Association-ის მიერ. ტარდება იანვრის თვეში ლას-ვეგასში, ნევადა, აშშ. შოუზე ტექნოლოგიების მწარმოებელი სხვადასხვა დეველოპერი კომპანიები წარადგენენ თავიანთ პროდუქტებს. პირველი გამოფენა ჩატარდა 1967 წელს ქალაქ ნიუ-იორკში. 1978 წლიდან 1994 წლამდე Ces ტარდებოდა წელიწადში ორჯერ: იანვარში ლა-ვეგასში, როგორც Winter Consumer Electronic Show და ივნისში ჩიკაგოში, როგორც Summer Consumer Electronic Show. 1995 წლიდან გამოფენა ტარდება ლას-ვეგასში. Electronic Entertainment Expo (E3) შეგიძლიათ იხილოთ მედიაფაილები თემაზე „Consumer Electronics Show“ ვიკისაწყობში. ოფიციალური საიტი ↑ About Us – Where Innovators Gather en. CEA (2014-01-07). დაარქივებულია ორიგინალიდან — 2012-01-28.
ვალე-დუ-ბანდამა

ვალე-დუ-ბანდამა (ფრანგ. Vallée du Bandama) — ოლქი კოტ-დ’ივუარის ცენტრალურ ნაწილში. ადმინისტრაციული ცენტრი — ქალაქი ბუაკე. ფართობი — 28 300 კმ², მოსახლეობა — 1 440 826 ადამიანი (2014 წელი). ვალე-დუ-ბანდამის ოლქს ჩრდილოეთიდან ესაზღვრება სავანების ოლქი, აღმოსავლეთიდან ზანზანის ოლქი, სამხრეთიდან ტბების ოლქი, სამხრეთ-დასავლეთიდან სასანდრა-მარაუეს ოლქი, ხოლო დასავლეთიდან ვორობის ოლქი. ვალე-დუ-ბანდამის ოლქი დაყოფილია 2 რეგიონად: გბეკეს რეგიონი ჰამბოლის რეგიონი ↑ მოსახლეობის 2014 წლის აღწერა (citypopulation) ↑ მოსახლეობის 2014 წლის აღწერა (Recensement Général de la Population et de l’Habitat)
ზანზანი

ზანზანი (ფრანგ. Zanzan) — ოლქი კოტ-დ’ივუარის ჩრდილო-აღმოსავლეთში. ადმინისტრაციული ცენტრი — ქალაქი ბონდუკუ. ფართობი — 38 200 კმ², მოსახლეობა — 934 352 ადამიანი (2014 წელი). ზანზანის ოლქს ჩრდილო-დასავლეთიდან ესაზღვრება სავანების ოლქი, დასავლეთიდან ვალე-დუ-ბანდამის ოლქი, სამხრეთ-დასავლეთიდან ტბების ოლქი, სამხრეთიდან კომოეს ოლქი. ჩრდილოეთიდან ბურკინა-ფასო და აღმოსავლეთიდან განა. ზანზანის ოლქი დაყოფილია 2 რეგიონად: ბუნკანის რეგიონი გონტუგოს რეგიონი ↑ მოსახლეობის 2014 წლის აღწერა (citypopulation) ↑ მოსახლეობის 2014 წლის აღწერა (Recensement Général de la Population et de l’Habitat)
სასანდრა-მარაუე

სასანდრა-მარაუე (ფრანგ. Sassandra-Marahoué) — ოლქი კოტ-დ’ივუარის ცენტრალურ ნაწილში. ადმინისტრაციული ცენტრი — ქალაქი დალოა. ფართობი — 23 950 კმ², მოსახლეობა — 2 293 304 ადამიანი (2014 წელი). სასანდრა-მარაუეს ოლქს ჩრდილოეთიდან ესაზღვრება ვორობის ოლქი, დასავლეთიდან მონტანის ოლქი, სამხრეთ-დასავლეთიდან ქვემო სასანდრის ოლქი, სამხრეთიდან გო-ჯიბუას ოლქი, სამხრეთ-აღმოსავლეთიდან იამუსუკროს ავტონომიური ოლქი, აღმოსავლეთიდან ტბების ოლქი და ჩრდილო-აღმოსავლეთიდან ვალე-დუ-ბანდამის ოლქი. სასანდრა-მარაუეს ოლქი დაყოფილია 2 რეგიონად: ზემო სასანდრის რეგიონი მარაუეს რეგიონი ↑ მოსახლეობის 2014 წლის აღწერა (citypopulation) ↑ მოსახლეობის 2014 წლის აღწერა (Recensement Général de la Population et de l’Habitat)
გო-ჯიბუა

გო-ჯიბუა (ფრანგ. Gôh-Djiboua) — ოლქი კოტ-დ’ივუარის სამხრეთში. ადმინისტრაციული ცენტრი — ქალაქი გაგნოა. ფართობი — 15 700 კმ², მოსახლეობა — 1 605 286 ადამიანი (2014 წელი). გო-ჯიბუას ოლქს ჩრდილოეთიდან ესაზღვრება სასანდრა-მარაუეს ოლქი, დასავლეთიდან ქვემო სასანდრის ოლქი, ჩრდილო-აღმოსავლეთიდან ტბების ოლქი და იამუსუკროს ავტონომიური ოლქი, აღმოსავლეთიდან ლაგუნების ოლქი. გო-ჯიბუას ოლქი დაყოფილია 2 რეგიონად: გოს რეგიონი ლო-ჯიბუას რეგიონი ↑ მოსახლეობის 2014 წლის აღწერა (citypopulation) ↑ მოსახლეობის 2014 წლის აღწერა (Recensement Général de la Population et de l’Habitat)